Nusɔsrɔ̃ 28
Nu Kawoe Le Míafe Internet Nyatakakadzraɖofe?
Yesu Kristo gblɔ na eyomedzelawo be: “Mina miafe kekeli naklẽ le amewo ŋkume, bene woakpɔ miafe dɔwɔwɔ nyuiwo, eye woatsɔ ŋutikɔkɔe ana mia Fofo si le dzifowo.” (Mateo 5:16) Míeto egbegbe mɔ̃ɖaŋununya, abe Internet ene, dzi na kekelia le keklẽm ɖe edzi. Yehowa Ðasefowo fe Internet nyatakakadzraɖofe si nye jw.org lae nye afi si míawo ŋutɔwo míeda nyatakaka vavãwo ɖo ku ɖe míafe habɔbɔa kple míafe dzixɔsewo ŋu. Nu kawoe le afi ma?
Àkpɔ ale si Biblia ɖo nya vevi siwo amewo biana zi geɖe la ŋui. Nya vevitɔ siwo amewo biana la dometɔ geɖe fe ŋuɖoɖowo le míafe nyatakakadzraɖofea. Míeɖo biabia siawo dometɔ ade ŋu le trakt si nye Àdi Be Yeanya Nyatefe Laa? me, eye wòle gbegbɔgblɔ siwo ade 400 me le Internet dzi. Àkpɔ Xexe Yeye Gɔmeɖeɖe Biblia hã le afi ma le gbegbɔgblɔ siwo wu 100 me hekpe ɖe míafe Biblia-srɔ̃gbalẽwo abe Nuka Tututue Nye Biblia fe Nufiafia? kpakple Gbetakpɔxɔ kple Nyɔ! fe tata yeyewo hã ŋu. Àte ŋu axlẽ míafe agbalẽwo dometɔ geɖe le Internet dzi, ase esiwo woxlẽ helé ɖi alo awɔ wofe akpa aɖewo fe kɔpi le PDF alo EPUB fe nɔnɔme me. Àte ŋu ata wofe axa ʋɛ aɖewo gɔ̃ hã na ame siwo dii le woawo ŋutɔwo degbe me! Míeɖe míafe agbalẽwo gɔme ɖe tokunɔgbe vovovowo hã me le videowo dzi. Azɔ hã, àte ŋu awɔ Biblia xexlẽ fe dramawo, Biblia me ŋutinyawo fe dramawo, kple míafe hadzidzi lédzinamewo fe kɔpiwo hã le afi ma anɔ sesem.
Àkpɔ nyatakaka siwo de pɛpɛpɛ tso Yehowa Ðasefowo ŋu. Míeda video kple nya yeye siwo ku ɖe míafe xexea me katã fe dɔa ŋu, nudzɔdzɔ siwo ku ɖe Yehowa Ðasefowo ŋu, kple kpekpeɖeŋunana ame siwo dzi afɔku dzɔ ɖo ŋuti nyatakakawo hã ɖe míafe nyatakakadzraɖofea. Àte ŋu akpɔ takpekpe siwo gbɔna ŋuti nyatakakawo kple míafe alɔdzedɔwɔfewo fe adrɛswo hã le afi ma.
Míeto mɔnu siawo dzi na nyatefea fe kekeli klẽ ɖo xexea fe akpa siwo sa ɖe aga boo hã. Esia le vi ɖem na ame siwo le anyigba la fe akpa sia akpa—le keke Antartica-nyigbawo dzi ke hã. Míele gbe dom ɖa be “Yehowa fe nya la nayi edzi aɖe zɔ kabakaba” le xexea fe akpa sia akpa hena Mawu fe ŋutikɔkɔe.—2 Tesalonikatɔwo 3:1.
Aleke míafe Internet nyatakakadzraɖofe si nye is jw.org le kpekpem ɖe amewo ŋu be woasrɔ̃ Biblia me nyatefea?
Nu kae nàdi be yeadi le míafe Internet nyatakakadzraɖofea?
ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn